Държавен вестник, бр. 45, 2005 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  45
УКАЗ № 211
На основание чл. 101, ал. 1 от Конституция-
та на Република България
П О С Т А Н О В Я В А М :
Връщам за ново обсъждане в Народното
събрание Закона за изменение и допълнение
на Закона за акцизите, приет от XXXIX На-
родно събрание на 17 май 2005 г.
Издаден в София на 30 май 2005 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
МОТИВИ
за връщане за ново обсъждане в Народното
събрание на някои разпоредби от Закона за
изменение и допълнение на Закона за ак-
цизите, приет от Народното събрание на
17 май 2005 г.
Уважаеми дами и господа народни предста-
вители,
С § 1 от приетия Закон за изменение и до-
пълнение на Закона за акцизите се отменя чл.
4, ал. 1, т. 9а от действащия закон за акцизите,
а с § 3, т. 2—и т. 6 от Тарифата за акцизите. По
този начин изцяло се отменя установеният ак-
циз върху кафето, дължим при внос на кафе.
Принципно не възразявам срещу въвежда-
нето на данъчни облекчения, но смятам, че
това трябва да става, като се спазват принци-
пите на бюджетното устройство. Нещо пове-
че, намирам, че всякакви облекчения за сто-
панските субекти трябва да се правят по та-
къв открит и прозрачен начин, който да не
поражда никакви съмнения за лобизъм в дейс-
твията на вносителите.
 С отмяната на акциза за кафето и предвиж-
дането тя да влезе в сила от 1 юли 2005 г. се
нарушават основни бюджетни принципи, залег-
нали в чл. 2, ал. 3, 4 и 5 от Закона за устройството
на държавния бюджет. В тях ясно е определено,
че “данъчните приходи се определят по силата
на действащите данъчни закони към датата на
влизане в сила на годишния закон за държавния
бюджет”, че “промени на данъците във всички
елементи на данъчната уредба след срока по ал.
3 не трябва да се предвижда да влизат в сила по-
рано от изменение на действащия или влизане-
то в сила на закона за държавния бюджет за
следващата бюджетна година” и че “разпоред-
бите на закони, които предвиждат увеличаване
на разходите или намаляване на приходите, след
като е приет годишният закон за държавния
бюджет, влизат в сила не по-рано от изменени-
ето му или влизането в сила на закона за дър-
жавния бюджет за следващата година”.
Тези ясни и категорични принципи се съ-
държат в основния устройствен бюджетен за-
кон, който урежда бюджетната процедура и
който е задължителен за народните представи-
тели при промени в данъчните закони.
Посочените принципи налагат при приема-
нето на данъчни облекчения задълбочено да
се анализира ефектът върху приетия и дейст-
ващ закон за бюджета за съответната година и
евентуалното му изменяне. Смятам, че не бива
да се предвижда намаляване на приходите в
бюджета, без подробно да се анализира с как-
ви средства и за сметка на какво ще се покрие
това намаление. Ако такава промяна е нало-
жителна с оглед на изискванията на присъеди-
няването ни към Европейския съюз, то би тряб-
вало въз основата на посочените бюджетни
принципи тя да влезе в сила от началото на
2006 г. и да бъде съобразена при приемането
на новия бюджетен закон.
Приетата промяна не е внесена от Минис-
терския съвет, който въз основа на чл. 106 от
Конституцията ръководи изпълнението на дър-
жавния бюджет. Тя се приема набързо в пос-
ледните дни от работата на НС по предложение
на народни представители и без достатъчна
обосновка. Ако промяната влезе в сила в среда-
та на бюджетната година, това ще лиши бю-
джета от значителни приходи, разходването на
които вече е планирано.
Начинът, по който е приета поправката в
Закона за акцизите, може да породи съмнения
в мотивите на вносителите и опасенията, че
необосновано се предлагат данъчни облекче-
ния в противоречие с интересите на държав-
ния бюджет.
Не на последно място възразявам и против
вече утвърдилата се практика в противоречие с
духа на чл. 88, ал. 3 от Конституцията и на чл. 8
от Закона за държавния печат и националното
знаме на Република България законите да се
изпращат на президента в последния възможен
ден преди тяхното обнародване.
Уважаеми дами и господа народни предста-
вители,
Като изхождам от противоречието на при-
етата поправка със Закона за устройството на
държавния бюджет и като отчитам,  че тя  ще
се отрази негативно на изпълнението на дър-
жавния бюджет за текущата година, на осно-
вание чл. 101, ал. 1 от Конституцията оспор-
вам разпоредбата на § 1 и § 3, т. 2 от Закона за
изменение и допълнение на Закона за акцизи-
те и го връщам за ново обсъждане в Народно-
то събрание.
Президент на републиката:
Георги Първанов
28545